open-index/open-wikipedia-markdown huggingface dataset:
Gravimetrija

**Gravimetrija** može značiti:

* gravimetrija (fizika) je određivanje polja sile teže mjerenjem njezina ubrzanja u različitim točkama na Zemlji. Primjenjuje se u geodeziji (izračunavanje oblika geoida), geofizici (razdioba masa u Zemljinoj kori), geologiji (otkrivanje rudnih ležišta), geodinamici (recentna tektonika, potresi, vulkanska aktivnost), astronomiji i drugom. Dolazi od latinske riječi *gravis*, što znači težak.
* gravimetrijska analiza, u kemijskoj analizi, je skup kvantitativnih metoda u kojima, dodatkom prikladnoga reagensa, neki sastojak otopine kemijski reagira i tvori teškotopljivi talog. Talog se zatim odjeljuje filtracijom, ispire, suši ili žari, pa se kao stabilan spoj poznata sastava važe analitičkom vagom. Na temelju izmjerene mase taloga izračunava se masa, odnosno udio ili koncentracija određivane tvari u uzorku.
* elektrogravimetrija je elektroanalitička kemijska tehnika kojom se određuje koncentracija tvari u otopini na temelju mase taloga, najčešće metala ili njegova oksida, koji nastaje na elektrodi kao produkt elektrokemijske reakcije. Najčešće se rabe platinske elektrode razmjerno velike površine, koje uz intenzivno miješanje otopine omogućuju kraću kvantitativnu elektrolizu. Najmanja koncentracija koja se tom tehnikom može odrediti kreće se oko 10−3 mol/dm³.

## Reference
Them!

***Them!*** () je američki crno-bijeli science fiction horor film snimljen 1954. godine u režiji Gordona Douglasa, koji se smatra jednim od uticajnijih ostvarenja žanra.

Radnja započinje u pustinji Novog Meksika gdje policajci koji istražuju nestanke, a potom i seriju zastrašujućih ubistava otkrivaju da su njihovi počinitelji divovski mravi nastali zahvaljujući mutacijama izazvanim radijacijom od testova atomske bombe, te se nastavlja kada se otkrije da je kraljica mutiranih mrava stvorila novo leglo u kanalizaciji Los Angelesa. Slično kao i *[[Godzila (film, 1954)|Godzila]]*, koja je iste godine snimljena u Japanu, i *Them!* je često tumačen kao odraz tada široko rasprostranjene hladnoratovske tjeskobe, odnosno bojazni da će nuklearno oružje prouzročiti samouništenje civilizacije i ljduske rase. Studio Warner Bros. je film napravio i potaknut uspjehom sličnog filma *[[The Beast from 20,000 Fathoms]]* iz prethodne godine koji je imao sličan zaplet. *Them!* je  originalno trebao biti snimljen u boji, sa širokim ekranom (tehnikom Cinemascope) i u 3D slikom, ali je šef studija Jack Warner u posljednji trenutak iskazao skepsu u isplativost projekta, te je *Them!* napravljen kao crno-bijeli film. Usprkos neatraktivnog formata i niskog budžeta, doživio je izuzetan uspjeh, što se često tumači velikoj vještini scenarista i režisera, koji su radnju podijelili na prvi dio, koji se odvija kao naizgled banalni detektivski film u kome tek postepeno raste napetost, da bi u drugom dijelu sve kulminiralo u apokaliptičnoj akciji. Filmu su dosta doprinijeli i za tadašnje standarde izuzetno uvjerljivi specijalni efekti kojima su dočarani čudovišni mravi te isto tako dojmljivi zvučni efekti.

Them! je kasnije postao predmetom brojnih posveta u američkoj popularnoj kulturi, pri čemu se ističe video-igra *[[It Came from the Desert]]* iz 1989. godine, kao i *[[Fallout 3]]* iz 2008. godine, gdje je jedna od pomoćnih potraga (sidequest) u kojoj se igrač mora obračunati sa divovskim mravima u podzemlju dobila ime *Those!*.

## Uloge

* James Whitmore as Nar. Ben Peterson
* Edmund Gwenn as Dr. Harold Medford
* Joan Weldon as Dr. Pat Medford
* James Arness as Agent FBI Robert Graham
* Onslow Stevens as Gen. O'Brien
* Sean McClory as Maj. Kibbee
* Chris Drake as Policajac Ed Blackburn
* Sandy Descher as Ellinsonova djevojčica
* Mary Ann Hokanson as Mrs. Lodge
* Don Shelton as Policijski kapetan Fred Edwards
* Fess Parker as Alan Crotty
* Olin Howlin as Jensen, alkoholičar

## Izvori

## Vanjske veze
* 
* 
*
Le Testament du docteur Cordelier

***Le Testament du docteur Cordelier*** () je francuski crno-bijeli science fiction horor film snimljen 1959. godine u režiji Jeana Renoira. Originalno je napravljen kao televizijski film za francusku državnu mrežu RTF i predstavlja slobodnu adaptaciju znamenite pripovjetke *[[Doktor Jekyll i Mr. Hyde]]* škotskog pisca Roberta Louisa Stevensona. Radnja prikazuje kako notar (čiji lik tumači Teddy Bilis) sastavlja testament svog prijatelja, psihijatra dr. Cordeliera (čiji lik tumači Jean-Louis Barrault) te postaje zaintrigiran time da je on svu imovinu ostavio nasilnom kriminalcu po imenu Opale (koga također tumači Barrault). *Le Testament* je premijerno prikazan na venecijanskoj Mostri, pune dvije godine prije službene televizijske premijere, i kritičarima je upao po oči po neobično inventivnom nastojanju da se Stevensonov predložak prebaci u suvremenu Francusku, ali i daleko većim standardima produkcije i mračnijem sadržaju nego što je to bio slučaj za televizijska ostvarenja onog vremena.

## Uloge
* Jean-Louis Barrault : le docteur Cordelier et Opale
* Michel Vitold : le docteur Lucien Séverin, le psychanalyste
* Teddy Bilis : Maître Joly, le notaire et ami de Cordelier
* Micheline Gary : Marguerite, l'assistante de Séverin
* Jean Topart : Désiré, le majordome de Cordelier
* Gaston Modot : Blaise, le jardinier de Cordelier
* Jaque Catelain : l'ambassadeur à la réception
* Régine Blaess : la femme de l'ambassadeur
* Jacqueline Morane : Alberte, une voisine d'Opale
* André Certes : l'inspecteur Salbris
* Jean-Pierre Granval : le patron de l'hôtel de passe
* Jean Bertho : un passant lors de l'agression de la fillette
* Jacques Ciron : un autre passant lors de l'agression
* Didier d'Yd : Georges, le chauffeur de Cordelier
* Sylviane Margolle : la petite fille agressée par Opale
* Annick Allières : une voisine
* Primerose Perret : Mary, la bonne de Séverin
* Madeleine Marion : Juliette
* Raymone : Mme des Essarts, une cliente de Cordelier
* Raymond Jourdan : l'infirme agressé par Opale
* Marcel Rouzé : le facteur
* Henri Guegan : un gendarme sur le toit
* Jean Degrave : Bastien, le domestique de Maître Joly
* Émile Genevois : Mr Magnier, un voisin
* Bernard Fresson : un extra
* Jean Renoir : Lui-même en introduction du film, avec également Renée Lichtig, Georges Leclerc et quelques techniciens de la R.T.F
* Claudie Bourbon : Lise, la bonne allemande de Cordelier
* Françoise Boyer : Françoise, une patiente de Cordelier
* Jacques Dannoville : le commissaire Lardaut
* Dominique Dangon : la mère de la fillette
* Ghislaine Dumont : Suzy, une fille
* Jacqueline Frot : Camille
* Céline Sales : une fille
* Monique Theffo : Annie

## Vanjske veze
*
Jakov Gojun

**Jakov Gojun** (Split, 18. travnja 1986.) je hrvatski rukometaš i bivši član hrvatske rukometne reprezentacije. Igra na poziciji lijevog vanjskog. Trenutačno je član kluba RK Zagreb.

## Karijera

Iako je iz Splita nikada nije dobio pravu priliku igrat za RK Split, nego je preko RK Krilnika, a ponajviše  RK Solina gdje je zapravo i napravio najznačajnije korake igrajući prvu hrvatsku kadetsku ligu, a zatim je s 18 godina otišao u riječki Zamet. Tamo se svojim radom i talentom potvrdio kao odličan mladi igrač. Zatim je na juniorskom prvenstvu Hrvatske održanom u svom gradu Splitu u proglašen najboljim lijevim vanjskim u državi i zaslužio poziv hrvatske juniorske reprezentacije. Svojim dobrim igrama u Zametu prelazi u RK Sisciu. Ondje je privukao pozornost svog trenera Slavka Goluže, koji ga je kao pomoćnika Line Červara pozvao u hrvatsku rukometnu reprezentaciju. Igrao je u najtrofejnijem hrvatskom klubu RK Zagreb, a potom je prešao u madridski Atletico.

Tamo je igrao do 2013., kada prelazi u Paris Saint-Germain Handball. Godine 2015. potpisao je za Füchse Berlin.

## Vanjske veze

* Jakov Gojun (eurohandball.com)
Mantrap (film, 1953)

***Mantrap*** () je britanski crno-bijeli kriminalistički film snimljen 1953. godine u režiji Terencea Fishera. Predstavlja adaptaciju romana *Queen in Danger*  Ellestona Trevora. Protagonist, koga tumači Paul Henreid, je advokat koji nastoji pružiti pomoć odbjeglom zatvoreniku (čiji lik tumači Kieron Moore) koji želi dokazati da nije kriv za ubistvo koje mu se pripisuje. Radnja prikazuje kako te napore komplicira to što je zatvorenikova supruga (koju tumači Lois Maxwell) uplašena za svoj život. Film je napravljen u produkciji Hammer Films sa izuzetno niskim budžetom, ali je svejedno izazvao pažnju invetivnim korištenjem lokacija kraj londonske Katedrale sv. Pavla, odnosno kontrasta između glamuroznog svijeta visoke mode i još uvijek nepravladanih posljedica Drugog svjetskog rata.

## Uloge
*Paul Henreid ... Hugo Bishop
*Lois Maxwell ... Thelma Speight
*Kieron Moore ... Speight
*Hugh Sinclair ... Maurice Jerrard
*Lloyd Lamble ... Inspektor Frisnay
*Anthony Forwood ... Rex
*Bill Travers ... Victor Tasman
*Mary Laura Wood ... Susie Martin
*Kay Kendall ... Vera Gorringe

## Reference

## Vanjske veze
*
Four Sided Triangle

***Four Sided Triangle*** () je britanski crno-bijeli science fiction film snimljen 1953. godine u režiji Terencea Fishera. Predstavlja adaptaciju istoimenog romana Williama F. Templea. Protagonist, čiji lik tumači Stephen Murray, je mladi znanstvenik koji se ne može pomiriti da je djevojka koju voli (i čiji lik tumači Barbara Payton) odabrala njegovog najboljeg prijatelja (čiji lik tumači James Hayter), te je zbog toga uz pomoć uređaja koga je izrazio stvara njenu identičnu repliku. Radnja prikazuje kako je zajedno sa njenim tijelom replicirao i njene osjećaje prema suparnik, te taj problem nastoji riješiti pokušavajući joj elektrošokovima izbrisati sjećanja.

Four Sided Triangle je predstavljao prvo Fisherovo ostvarenje iz žanra SF-a, odnosno sa motivom ludog naučnika koji će poslije postati relativno čest u njegovom opusu. Za razliku od hvaljenog predloška, dobio je loše kritike, a što se najčešće tumačilo lošim specijalnim efektima.

## Uloge

* Barbara Payton (Lena Maitland/Helen)
* James Hayter (Dr. Harvey)
* Stephen Murray (Bill Leggat)
* John Van Eyssen (Robin Grant)
* Percy Marmont (Sir Walter)
* Glyn Dearman (Bill kao dijete)
* Sean Barrett (Robin dijete)
* Jennifer Dearman (Lena kao dijete)
* Kynaston Reeves (Lord Grant)
* John Stuart (Pravnik)
* Edith Saville (Lady Grant)

## Izvori

## Vanjske veze
*
Spaceways

***Spaceways*** () je britanski crno-bijeli science fiction film snimljen 1953. godine u režiji Terencea Fishera. Predstavlja adaptaciju radio-drame Charlesa Erica Mainea. Protagonist, koga tumači Howaerd Duff, je inženjer zaposlen u svemirskom programu koji postane predmetom optužbe da je ubio vlastitu suprugu i njenog ljubavnika, te, kako bi sakrio zločin, lansirao njihova trupla raketom u Zemljinu orbitu. Radnja prikazuje kako, u nastojanju da dokaže vlastitu nevinost, pristaje letiti eksperimentalnom raketom u svemir. *Spaceways* se odlikovao izuzetno niskim budžetom, pri čemu su scene svemirskog leta "reciklirane" iz američkog filma *[[Rocketship X-M]]*.

## Uloge

* Howard Duff ... Dr. Stephen Mitchell
* Eva Bartok ... Dr. Lisa Frank
* Alan Wheatley ... Dr. Smith
* Philip Leaver ... Profesor Koepler
* Michael Medwin ... Dr. Toby Andrews
* Andrew Osborn ... Dr. Philip Crenshaw
* Cecile Chevreau ... Vanessa Mitchell
* Anthony Ireland ... General Hayes
* Hugh Moxey ... Pukovnik Alfred Daniels
* David Horne ... Ministar

## Izvori

## Vanjske veze
* 
*
Revenge (TV serija)

***Revenge*** () je američka dramska televizijska serija koja se originalno emitirala na programu mreže ABC od 2011. do 2015. godine. Stvorio ju je Mike Kelley, velikim dijelom inspiriran klasičnim romanom Grof Monte Christo francuskog pisca Alexandrea Dumasa. Protagonistica, čiji lik tumači Emily VanCamp, je Emily Thorne, djevojka kojoj je u djetinjstvu zbog lažnih optužbi i spletki stradao otac, a ona sama završila u popravnim domovima. Radnja prikazuje kako se pod lažnim identitetom nastoji inflitrirati u krug bogataške porodice Grayson, čiji je matrijarh Victoria Grayson (čiji lik tumači Madeleine Stowe) koja je izdala njenog oca, te kako se sistematski nastojati osvetiti svima odgovornim za očevu sudbinu.

## Reference

## Vanjske veze
* 
* ''Revenge'' on ABC 
* Hamptons Exposed 
* 
*
Schärding

**Schärding** je grad na sjeveru Austrije od 4,918 stanovnika, on je administrativni centar Okruga Schärding, i pogranični grad sa Njemačkom.

## Geografija

Schärding leži u Gornjoj Austriji, na ušću rijeke Pram u Inn, točno prekoputa bavarskog grada Neuhaus am Inn

## Historija

Mjesto je prvi put dokumentirano - 804. pod imenom **Scardinga**, srednjovjekovna utvrda smještena na važnim trgovačkim i prometnim pravcima.
Kako je Schärding više puta promijenio gospodare, i prelazio iz ruke u ruku, dvaput je dobio status grada 1316. i 1364.

Schärding je na svom početku bio bavarsko naselje, a tek od 1779. je definitivno pripao Austriji.

## Znamenitosti

Od znamenitosti Schärding ima ostatke utvrda iz 14. / 15. vijeka; toranj - *Wassertor* i gradska vrata *Linz* i *Passau*, zvana kapucinski bastion iz 17. vijeka i ruine zamka u parku.

Atraktivna je i parohijska crkva s gotičkim korom i brodom, temeljno restaurirana između 1720. - 1726. u baroknom stilu, obnovljena 1814. Uz to tu je barokna crkva malteških vitezova u Knajpovom terapijskom centru (1635. -1638.) koja je orginalno bila kapucinska crkva.

Schärding ima naročito pitoreskni trg, sa oslikanim građanskim kućama građenim od 16. do 19. vijeka

## Privreda

Od 3,884 zaposlenih u 1991. oko 70% je radilo u uslužnom sektoru i turizmu.
Schärding od Industrije ima dvije pivovare i građevinske firme.

Pored grada je 1961. podignuta hidroelektrana Schaerding-Neuhaus snage 48 MW.
## Reference

## Vanjske veze

* ''Službene stranice grada Schärdinga''
Pram (rijeka)

**Pram** je rijeka u Gornjoj Austriji duga 56 km, južna pritoka rijeke Inn.

## Karakteristike

Pram izvire kod Haag am Hausrucka od tamo teče prema sjeveru preko  do ušća u Inn kod Schärdinga.

## Reference

## Vanjske veze

* ''Karta rijeke Inn, sa slivom Prama''
Vojvodstvo Češka

**Vojvodstvo Češka** ili **Bohemija** (, , ), nekoć je bila dio Velike Moravske te je kasnije postala nezavisna kneževina u 9. stoljeću. Postala je država Svetog Rimskog Carstva (870–1198). Dinastija Pšemislovići, koja je vladala Bohemijom od 9. stoljeća, je nastavila vladati i tokom visokog srednjeg vijeka, sve do nestanka muškog nasljednika nakon smrti Vaclava III Pšemisla 1306. Vojvodstvo Češka je uzdignuta u nasljedno kraljevstvo pod Otakarom I Pšemislom 1198.

## Povezano
* Historija Češke

## Vanjske veze

* 
*
John Lennox

**John Carson Lennox** (Sj. Irska, 7. 11. 1943. – ), britanski matematičar, filozof nauke, pisac i akademik.

## Biografija
Lennox je rođen 1943. u Sjevernoj Irskoj i odrastao je u Armaghu, gdje mu je otac vodio trgovinu. Pohađao je Kraljevsku školu u Armaghu, nakon koje se upisuje na studij matematike na Koledžu Emmanuel pri Univerzitetu u Cambridgeu. Tokom 1962. također je slušao posljednja predavanja C. S. Lewisa o pjesniku Johnu Donneu. Na Cambridgeu je stekao titulu prvostupnika (B.A.), magistra (M.A.) i doktora (Ph.D.), dok je dodatne doktorate stekao na Univerzitetu u Cardiffu i Oxfordu. Lennox je usto magistrirao i bioetiku na Univerzitetu u Surreyju. Akademsku karijeru Lennox započinje u Cardiffu gdje predaje matematiku na Univerzitetu u Walesu punih 29 godina. U međuvremenu, povremeno je predavao i na univerzitetima u Würzburgu, Freiburgu (kao član Zaklade Alexander von Humboldt) i Beču, te diljem Zapadne i Istočne Evrope, Sjeverne Amerike i Rusije. Objavio je preko 70 recenziranih naučnih članaka odnosno sastavio dvije monografije o matematici, a radio je i kao prevoditelj ruskih matematičkih radova. Uz engleski i ruski, Lennox govori i francuski, njemački i španski jezik. Osim matematike, predavao je i o odnosu religije i nauke na Univerzitetu u Oxfordu. Na istu temu napisao je i niz monografija, često u kooperaciji s filozofom i historičarem Davidom Goodingom. Lennox je široj javnosti poznat i kao učesnik brojnih javnih debata na temu filozofije, teologije i religije.

## Opus
Djelomična lista Lennoxovih monografija:
* *Subnormal subgroups of groups* (koautor: Stewart E. Stonehewer), Oxford: Clarendon, 1987, 
* *Key Bible Concepts* (koautor: David Gooding), Port Colborne: Gospel Folio Press, 1997, 
* *Christianity Opium or Truth* (koautor: David Gooding), Port Colborne: Gospel Folio Press, 1997, 
* *The Definition of Christianity* (koautor: David Gooding), Port Colborne: Gospel Folio Press, 2001, 
* *The Theory of Infinite Soluble Groups* (koautor: Derek J. S. Robinson), Oxford; New York: Clarendon Press; Oxford University Press, 2004, 
* *God's Undertaker: Has Science Buried God?*, n. izd., Oxford: Lion Hudson, 2009 [2007], 
* *God and Stephen Hawking: Whose Design Is It Anyway?*, Oxford: Lion Hudson, 2010, 
* *The Bible & Ethics* (koautor: David Gooding), Coleraine: Myrtlefield Trust, 2011
* *Seven Days That Divide the World: The Beginning According to Genesis and Science*, Grand Rapids: Zondervan, 2011, 
* *Gunning for God: A Critique of the New Atheism*, Oxford: Lion Hudson, 2011, 
* *Against the Flow: The Inspiration of Daniel in an Age of Relativism*, Oxford: Monarch Books, 2015, 

## Vanjske veze

*  Službene stranice Johna Lennoxa
*  John Lennox , University of Oxford
*  John Lennox , RZIM Europe
Aleksandrijski križarski rat

Kratki **Aleksandrijski križarski rat**, također poznat kao **pljačka Aleksandrije**, desio se u oktobru 1365. i vodio ga je Petar I Kiparski protiv Aleksandrije. Relativno lišen religijskog podsticaja, razlikuje se od istaknutijih križarskih ratova po tome što je motiviran većinom ekonomskim interesima.

## Historija
Petar I proveo je tri godine (1362-1365) prikupljajući vojsku i tražeći finansijsku podršku za križarski rat od najbogatijih dvorova tog doba. Kada je saznao za planiran egipatski napad na Kraljevinu Kipar, iskoristio je istu strategiju preventivnog rata koja je bila uspješna protiv Turaka i preusmjerio je svoje vojne ambicije na Egipat. Iz Venecije, uredio je da se njegova morska flota i kopnene snage okupe u križarskoj utvrdi u Rodosu, gdje bi im se pridružili vitezovi Reda sv. Ivana.

U oktobru 1365. godine, Petar I je zaplovio sa Rodosa, sam upravljajući velikom izvidničkom snagom i flotom od 165 brodova, unatoč većoj ekonomskoj i političkoj snazi Venecije. Izašli su na kopno u Aleksandriji oko 9. oktobra i u iduća tri dana Petrova vojska je opljačkala taj grad, ubivši hiljade i odvedovši 5000 ljudi u ropstvo. Džamije, hranovi, crkve i biblioteka također su nastradali u pljački.

Suočivši se sa neodrživom situacijom, Petrova vojska povukla se za stalno 12. oktobra. Petar je htio ostati i držati grad i sačuvati ga kao polazište ratnih operacija za još križarskih ratova u Egiptu, ali je većina njegovih barona odbila, želeći samo otići sa ratnim plijenom. Sam Petar bio je među zadnjima koji su napustili grad, popevši se na brod tek kada su mamelučki vojnici stupili u grad. Monarci i baroni u Evropi, iznenađeni napuštanjem grada, nazivali su Petra jedinim dobrim i hrabrim kršćaninom koji je vodio križarski rat u Aleksandriji.

## Interpretacije
Jo van Steenbergen, citirajući Petera Edburyja, tvrdi da je taj križarski rat bio prevashodno ekonomskog karaktera. Petar je htio prekinuti prvenstvo Aleksandrije kao luke u istočnom Sredozemlju u nadi da će Famagusta imati koristi od preusmjerene trgovine. Religijska su pitanja, prema tome, bila sekundarna.

Van Steenbergenov opis tadašnjih muslimanskih iskaza, kao što je iskaz Alī al-Maqrīzīja, ukazuje na to da su križarske snage uspjele dijelom zahvaljujući nadmoćnim diverzijskim taktikama. Aleksandrijske obrambene snage zaokupirale su se borbom u području zapadne luke, dok je "prava" snaga, uključujući konjicu, izašla na kopno drugdje u gradu, sakrivši se na jednom groblju, gdje je ostala neprimijećena od strane branitelja. Križarske snage prema tome su uspjele napasti i sprijeda i odozada, natjeravši Aleksandrijce na paniku, koji se nakon te prepreke nisu vratili u prvobitni položaj.

## Bilješke i reference

## Vanjske veze
* History Avenue: Sack of Alexandria, 1365
Eferding (okrug)

**Eferding** je jedan od 95 austrijskih okruga (bezirka) od 32,209 stanovnika.

## Geografija

Okrug Eferding leži u sredini Gornje Austrije, administrativni centar okruga je grad - Eferding.

Eferding sa sjevera graniči sa okruzima Rohrbach i Urfahr-Umgebung, sa istoka sa Okrugom Linz-Land, sa juga sa Okrugom Wels-Land i sa zapada sa Okrugom Grieskirchen i vrlo malim dijelom sa sjeverozapada sa Okrugom Schärding.

## Administrativna podjela okruga

Okrug Eferding je administrativno podjeljen na 12 općina od kojih jedna ima status grada, 3 ima status trgovišta, a njih 8 su obične općine;

### Gradovi

* Eferding

### Trgovišta

* Aschach an der Donau 
* Prambachkirchen 
* Sankt Marienkirchen an der Polsenz 
	
### Općine

* Alkoven 
* Fraham 
* Haibach ob der Donau 
* Hartkirchen 
* Hinzenbach 
* Pupping 
* Scharten 
* Stroheim

## Reference

## Vanjske veze
* ''Službene stranice Okruga Eferding''
Eferding

**Eferding** je grad na sjeveru Austrije od 3,971 stanovnika, on je administrativni centar Okruga Eferding.

## Geografija

Eferding leži na sjeveru Gornje Austrije, udaljen 2 km sjeverozapadno od Dunava.

## Historija

Korijeni Eferdinga datiraju iz rimskih vremena (nalazi iz druge polovice 1. vijeka).

Tokom 12. vijeka bio je feud bavarske biskupije Passau, a kasnije grofova Schaumburg i grofova Starhemberg od 1559. do 1848.

Eferding je kao jedan od najstarijih austrijskih naselja status grada dobio - 1222.

## Znamenitosti

Od srednjovjekovnih utvrda Eferding još uvijek ima sačuvana gradska vrata, bedeme i jarak.

Najveće znamenitosti grada su kasnogotička parohijska crkva sv Hipolita (1451. -1497), sa impresivnim zvonikom, bolnička crkva sa gotičkom jezgrom iz 14. vijeka, kasnije preuređena u baroknom stilu i 
zamak, prvi put dokumentiran 1255., u kom se danas nalazi gradski muzej.

## Privreda

Od 2.803 zaposlenih u 1991. oko 54% je radilo u Industriji, trgovini i zanatstvu.
Važni proizvodni sektori Eferdinga su proizvodnja uredskog namještaja, sintetičkih materijala, tekstilna industrija (radna odjeća, traperice), proizvodnja građevinske stolarije, ploča za zvučnu izolaciju i  transportna i građevinska poduzeća.

Okolica Eferdinga snabdjeva poljoprivrednim proizvodima industrijske gradove Linz i Wels.

## Reference

## Vanjske veze

* ''Službene stranice Eferdinga''
Rohrbach (okrug)

**Rohrbach** je jedan od 95 austrijskih okruga (bezirka) od 56,414 stanovnika.

## Geografija

Okrug Rohrbach leži na sjeveru Gornje Austrije, administrativni centar okruga je grad - Rohrbach in Oberösterreich.

Rohrbach sa zapada graniči sa Bavarskom, sa sjevera sa Češkom, sa istoka sa Okrugom Urfahr-Umgebung i sa juga sa okruzima Eferding, 
Grieskirchen i Schärding.

## Administrativna podjela okruga

Okrug Rohrbach je administrativno podjeljen na 42 općina od kojih jedna ima status grada, 15 ima status trgovišta, a njih 26 su obične općine;

### Gradovi

* Rohrbach in Oberösterreich

### Trgovišta

* Aigen im Mühlkreis 
* Altenfelden 
* Haslach an der Mühl 
* Hofkirchen im Mühlkreis 
* Kollerschlag 
* Lembach im Mühlkreis
* Neufelden 
* Niederwaldkirchen 
* Oberkappel 
* Peilstein im Mühlviertel 
* Putzleinsdorf 
* Sankt Martin im Mühlkreis 
* Sankt Peter am Wimberg 
* Sarleinsbach 
* Ulrichsberg 
	
### Općine

* Afiesl
* Ahorn im Mühlkreis
* Arnreit 
* Atzesberg 
* Auberg 
* Berg bei Rohrbach
* Helfenberg 
* Hörbich 
* Julbach 
* Kirchberg ob der Donau
* Klaffer am Hochficht 
* Kleinzell im Mühlkreis 
* Lichtenau im Mühlkreis
* Nebelberg
* Neustift im Mühlkreis 
* Niederkappel 
* Oepping 
* Pfarrkirchen im Mühlkreis 
* Sankt Johann am Wimberg
* Sankt Oswald bei Haslach 
* Sankt Stefan am Walde 
* Sankt Ulrich im Mühlkreis 
* Sankt Veit im Mühlkreis 
* Schlägl 
* Schönegg 
* Schwarzenberg am Böhmerwald

## Reference

## Vanjske veze
* ''Službene stranice Okruga Rohrbach''
Barbara Payton

**Barbara Lee Payton** (16. novembar 1927 – 8. maj 1967) je bila američka glumica čiji je najpoznatiji nastup bio u film noiru ''Kiss Tomorrow Godbye'', i čija je kratka karijera bila zasjenjena izuzetno burnim privatnim životom obilježenim raspadnutim brakovima, ljubavnim aferama i ovisnošću o alkoholu zbog koje je na kraju i umrla.

## Biografija
Rođena je kao Barbara Lee Redfield u porodici norveških imigranata u Minnesoti, a odrasla je u gradu Odessa u Teksasu. Oboje roditelja, iako relativno situirani, su bili skloni alkoholu i nisu se previše obazirali kada im je kćer odlućila napustiti srednju školu prije diplome. Godine 1944. je kao tinejdžerica upoznala mladog lovačkog pilota Johna Paytona za koga se sljedeće godine udala i sa njim otišla u Los Angeles, gdje joj je muž studirao na USC-u preko veteranskih povlastica. Mužu je godine 1947. rodila sina po imenu John Lee.

Iste je godine započela manekensku karijeru i brzo počela privlačiti pažnju hollywoodskih agenata i producenata, kako privlačnim izgledom tako i sklonošću razuzdanim zabavama. To je 1948. dovelo do rastave od Paytona, sa kojim će se formalno razvesti dvije godine kasnije. Na profesionalnom planu je, međutim, napredovala, dobijajući uloge fatalnih zavodnica u film noirima.

Godine 1950. se zaručila za glumca Franchota Tonea, ali je istovremeno održavala ljubavnu vezu sa Tomom Nealom. Suparništvo dvojice muškaraca je 14. septembra 1951. eskaliralo u fizički obračun prilikom koga je Neal teško pretučen i završio u komi. Payton se, dok se Tone oporavljao, odlučila za njega vjenčati, ali je svejedno iza njegovih leđa nastavila održavati vezu sa Toneom. Kada je to doznao, Tone se od nje razveo. Tako stvoreni skandal je i od Neala i Payton stvorio parije u Hollywoodu, stavivši ih na neslužbenu crnu listu, odnosno označivši početak kraja njene karijere. Tokom nekoliko godina je nastupala isključivo u B-filmovima.

Njen profesionalni kolaps se odrazio i na fizičko i na mentalno zdravlje, okrenuvši je alkoholu i drogama. Godine 1956. joj je bivši muž uspio na sudu oduzeti dijete, a nakon toga se počela uzdržavati uličnom prostitucijom, te je nekoliko puta bila hapšena i premlaćivana. Godine 1963. je dobila 1000 US$ za autobiografiju *I Am Not Ashamed* u kojoj je opisivala svoj skandalozni život, a koju je za njen račun napisoa Leo Gould, te je dobila malu ulogu u vestern filmu *[[4 for Texas]]*, koji je predstavljao posljednji nastup. Posljednju godinu života je provela u roditeljskom domu gdje je umrla od zatajenja jetre.

## Filmografija

## Vanjske veze

* 
* CONELRAD production history of Barbara Payton's film Run for the Hills
* John O'Dowd Presents: Hollywood Starlet Barbara Payton  Includes info on 2007 biography.
* Preview on Barbara Payton: Kiss Tomorrow Goodbye
* Lengthy interview about Payton with biographer John O'Dowd.
*
Underworld U.S.A.

***Underworld U.S.A.***, u bivšoj Jugoslaviji prikazivan pod naslovom ***Američko podzemlje***, je američki crno-bijeli gangsterski film snimljen 1961. godine u režiji Samuela Fullera, koji je također napisao i scenario, inspiriran serijom članaka Josepha E. Dienneena posvećenih usponu organiziranog kriminala u tadašnjoj Americi. Protagonist, koga tumači Cliff Robertson, je mladić koji je odlučan pronaći gangstere koji su mu ubili oca i osvetili se. Radnja prikazuje kako pri tome ne bira sredstva, pa i sam postaje kriminalac i završava u zatvoru i sa tako stečenom reputacijom se ubacio u redove kriminalne organizacije, a istovremeno postaje i doušnik samo zato da bi mogao manipulirati sa policijom u svom brutalnom osvetničkom pohodu od koga ga bez uspjeha pokušava odgovoriti djevojka (čiji lik tumači Dolores Dorn). Fuller, koji je u svojim filmovima volio prikazivati naličje američkog društva, pod pritiskom producenata je iz filma izbacio neke scene koje su se smatrale nespojivi sa tadašnjim cenzorskim standardima, kao što je početak koji prikazuje skup "sindikata" prostitutki. Usprkos toga, *Underworld* je duboko impresionirao kritičare svojim realističkim i izuzetno mračnim prikazom organiziranog kriminala. Pohvale je dobio i Robertson koji tumači nasilnog protagonista koj manipulira s obje strane zakona.

## Uloge
* Cliff Robertson ... Tolly Devlin
* Dolores Dorn ... Cuddles
* Beatrice Kay ... Sandy
* Paul Dubov ... Gela
* Robert Emhardt ... Earl Connors
* Larry Gates ... John Driscoll
* Richard Rust ... Gus Cottahee
* Gerald Milton ... Gunther
* Allan Gruener ... Smith
* David Kent ... Tolly kao tinejdžer

## Vanjske veze
* 
* 
* 
*
Blood Orange (film)

***Blood Orange*** () je britanski crno-bijeli kriminalistički film snimljen 1953. godine u režiji Terencea Fishera. Protagonist, koga tumači Tom Conway, je bivši agent FBI po imenu Tom Conway koji za život zarađuje kao privatni detektiv u Londonu. Radnja prikazuje kako istražuje slučaj ukradenih dragulja čak i nakon što ga je otpustio klijent, i to zato što je uvjeren da je on povezan sa slučajem ubistva manekenke.

## Cast
* Tom Conway ... Tom Conway
* Mila Parély ... Helen Pascall
* Naomi Chance ... Gina
* Eric Pohlmann ... Mr. Mercedes
* Andrew Osborn ... Kapetan Colin Simpson
* Richard Wattis ... Detektiv inspektor MacLeod
* Margaret Halstan ... Lady Marchant
* Eileen Way ... Mme. Fernande
* Michael Ripper ... Eddie
* Betty Cooper ... Miss Betty
* Thomas Heathcote ... Detektiv narednik Jessup
* Alan Rolfe ... Inspector
* Roger Delgado ... Marlowe
* Reed DeRoven ... Heath
* Delphi Lawrence ... Chelsea

## Reference

## Vanjske veze
*
Face the Music (film)

***Face the Music*** (), u SAD prikazan pod naslovom ***The Black Glove*** () je britanski kriminalistički film snimljen 1954. godine u režiji Terencea Fishera. Protagonist, koga glumi Alex Nicol, je američki trubač koji prilikom posjeta Londonu postane glavni osumnjičeni za ubistvo španske pjevačice. Radnja prikazuje njegove napore da dokaže nevinost i pronađe pravog ubicu, pri čemu mu se život nađe u opasnosti.

## Uloge
* Alex Nicol ... James Bradley
* Eleanor Summerfield ... Barbara Quigley
* John Salew ... Maxie Maguilies
* Paul Carpenter ... Johnny Sutherland
* Geoffrey Keen ... Maurie Green
* Ann Hanslip ... Maxine Halbard
* Fred Johnson ... Detktiv narednik MacKenzie
* Martin Boddey ... Inspektor Mulrooney
* Arthur Lane ... Jeff Colt
* Paula Byrne ... Gloria Lewis Colt
* Leo Phillips ... Garderobijer
* Freddie Tripp	as Upravnik pozornice
* Ben Williams ... Vratar
* Frank Birch ... Prodavač trubi
* Jeremy Hawk ... Audio-tehničar

## Reference

## Vanjske veze
*
Kasper Hvidt

**Kasper Hvidt** (Kopenhagen, 6. veljače 1976.) je bivši danski rukometni golman i bivši reprezentativac, koji je svoju karijeru završio kao igrač KIF Koldinga. Igračku karijeru započeo je još 1996. godine te je promijenio gotovo deset različitih klubova, mahom iz Danske i Španjolske. Najveće klupske uspjehe ostvario je dok je branio za Portland San Antonio, Barcelonu, AG København i KIF Kolding.

Za Dansku je prvi put nastupio 1996. godine te je bio prvi reprezentativni golman sve do svog umirovljenja 2010. godine, kada ga je naslijedio Niklas Landin. Svojevremeno je slovio za jednog od najboljih golmana na svijetu, čemu svjedoče titula najboljeg golmana EHF Eura 2008. te titula najboljeg golmana svijeta 2009. godine.
Murder by Proxy

***Murder by Proxy*** () je britanski crno-bijeli kriminalistički film snimljen 1954. godine u režiji Terencea Fishera. Protagonist, čiji lik tumači Dane Clark je nezaposleni ratni veteran koji se odao piću i kome jedne večeri u baru lijepa plavuša (čiji lik tumači Belinda Lee) ponudi da se za novac oženi za nju. Radnja prikazuje kako se sljedećeg jutra budi sa tragovima krvi na sebi te postaje osumnjičen za ubistvo, pa je prisiljen pokušati pronaći prave krivce.

## Uloge
* Dane Clark ... Casey Morrow
* Belinda Lee ... Phyllis Brunner
* Betty Ann Davies ... Mrs. Alicia Brunner
* Eleanor Summerfield ... Maggie Doone
* Andrew Osborn ... Lance Gordon
* Harold Lang ... Travis / Victor Vanno
* Jill Melford ... Miss Nardis
* Alvys Maben ... Lita Huntley (kao Alvis Maben)
* Michael Golden ... Inspektor Johnson
* Nora Gordon ... Caseyeva majka
* Alfie Bass ... Ernie

## Reference

## Vanjske veze
*
Rohrbach in Oberösterreich

**Rohrbach in Oberösterreich** od 2015. službeno **Rohrbach-Berg** je grad na sjeveru Austrije od 5,074 stanovnika, on je administrativni centar Okruga Rohrbach.

Rohrbach in Oberösterreich se u maju 2015. udružio sa susjednim gradom Berg bei Rohrbach u današnji novi grad - *Rohrbach-Berg*.

## Geografija

Rohrbach in Oberösterreich leži na sjeveru Gornje Austrije, udaljen 45 km sjeverozapadno od Linza i 21 km istočno od granice sa Njemačkom

## Historija

Rohrbach je izrastao u 11. vijeku, od početka 14. vijeka je sjedište vlastite parohije a 1320. dobio je status trgovišta.

Sve do 1765. podpadao je pod bavarsku biskupiju  Passau, a tek od tad pod Austriju.

## Znamenitosti

Od znamenitosti Rohrbach ima parohijsku crkvu s gotičkim korom, koja je restaurirana između 1696. - 1700. u baroknom stilu, renesansnu gradsku vijećnicu sa arkadama s kraja 16. vijeka i dvorac Sprinzenstein, koji je prvi put dokumentiran 1253., ali njegov današnji izgled je iz polovine 16. vijeka.

## Privreda

Od 2,277 zaposlenih u 1991. najviše ih je radilo u uslužnom sektoru i turizmu.

## Gradovi prijatelji

* , Bonanza

## Reference

## Vanjske veze

* ''Službene stranice grada Rohrbacha''
Tomas Svensson

**Tomas Runar Svensson** (Eskilstuna, 22. kolovoza 1968.) je bivši švedski rukometni golman i reprezentativac, rukometni trener i bivši trener golmana danske reprezentacije. Svensson je bio, uz Andreja Lavrova i kasnije Petera Gentzela, najbolji golman svoje generacije, a sa švedskom reprezentacijom je bio dvostruki svjetski i trostruki europski prvak.

Tomas Svenssson je svoju rukometnu karijeru započeo u lokalnom klubu IF Guif Eskilstuna, gdje je igrao do 1990. godine. Karijeru je odlučio nastaviti u španjolskom klubu Atlético Madrid, s kojim je u dvije sezone dvaput bio treći u Španjolskoj. Tokom 1991. godine, Svensson i njegova djevojka su preživjeli avionsku nesreću na Scandinavian Airlines letu 751. Godine 1992., kada se njegov klub gasi, Svensson prelazi u klub Bidasoa Irún, s kojim će u tri sezone osvojiti nacionalni kup, prvenstvo, superkup i Ligu prvaka. Potonja tri natjecanja osvojena su tokom 1995. godine. Dobre partije u Bidasoi privukle su pažnju Barcelone, koja je 1995. godine kupila Svenssona. Kao prvi golman kluba, Svensson je u sedam godina igranja osvojio cijelu seriju natjecanja, među kojima je bilo pet nacionalnih prvenstava i pet Liga prvaka. 

Godine 2002., Svensson odlazi u njemačku ligu, gdje tri sezone igra za HSV Hamburg. S Hamburgom je osvojio DHB-Superkup 2004. godine. Povratak u Španjolsku uslijedio je 2005. godine, kada potpisuje za Portland San Antonio. Iako će u klubu provesti četiri sezone, neće uspjeti ponoviti uspjehe koje je imao s Bidasoom i Barcelonom. Dvije sezone, od 2009. do 2011., igrao je za BM Valladolid, a posljednju sezonu, prije umirovljenja 2012. godine, proveo je igrajući za Rhein-Neckar Löwen. Nakon igračkog umirovljenja, Svensson je ostao u Löwenu gdje je isprva radio kao trener golmana, a onda i dvije sezone kao trener prve momčadi zajedno s Guðmundurom Guðmundssonom. Godine 2014. odlazi u SC Magdeburg na mjesto trenera golmana, poziciju koju je iste godine preuzeo i u danskoj reprezentaciji, i tamo postaje trener prve momčadi zajedno s Bennetom Wiegertom. Klub napušta 2015. godine, a naredne godine se povlači i s trenerske pozicije u danskoj reprezentaciji. 

Reprezentativnu karijeru započeo je 1988. godine te je u 20 godina igranja skupio 327 nastupa i bio jedan od oslonaca švedske reprezentacije. U dva je navrata bio svjetski prvak (1990., 1999.), a tomu je dodao još i dvije bronce (1993., 1995.). Na Europskim prvenstvima 1994., 2000. i 2002. je također osvojio zlato (1994. je bio i najbolji golman turnira, prvi koji je dobio tu titulu), a bio je i trostruki dobitnik srebrne olimpijske medalje (1992., 1996., 2000.).
Steyr-Land

**Steyr-Land** je jedan od 95 austrijskih okruga (bezirka) od 58,917 stanovnika.

## Geografija

Okrug Steyr-Land leži na jugoistoku Gornje Austrije, on gotovo potpuno okružuje statutarni grad - Steyr, koji je i administrativni centar okruga.

Steyr-Land sa sjevera graniči sa Okrugom Linz-Land, sa zapada sa Okrugom Kirchdorf an der Krems
Bavarskom, sa sjevera sa Češkom, dok sa istoka i juga graniči sa Donjom Austrijom.

## Administrativna podjela okruga

Okrug Steyr-Land je administrativno podjeljen na 20 općina od kojih jedna ima status grada, 6 ima status trgovišta, a njih 13 su obične općine;

### Gradovi

* Bad Hall

### Trgovišta

* Gaflenz 
* Garsten 
* Sierning 
* Ternberg 
* Weyer 
* Wolfern 
	
### Općine

* Adlwang 
* Aschach an der Steyr 
* Dietach
* Großraming 
* Laussa 
* Losenstein 
* Maria Neustift 
* Pfarrkirchen bei Bad Hall 
* Reichraming 
* Rohr im Kremstal 
* Schiedlberg 
* Sankt Ulrich bei Steyr 
* Waldneukirchen

## Reference

## Vanjske veze
* ''Službene stranice Okruga Steyr-Land''
Jaume Fort Mauri

**Jaume Fort Mauri** (Cardedeu, 25. srpnja 1966.) je bivši španjolski rukometni golman i reprezentativac, svojedobno jedan od najuspješnijih golmana na svijetu. Klupsku karijeru je većinom proveo po španjolskim klubovima, igravši tek pet sezona u Njemačkoj - dvije za TBV Lemgo, tri za Frisch Auf Göppingen. Za reprezentaciju je nastupio ukupno 177 puta i osvojio dva europska srebra te po jednu europsku i olimpijsku broncu. Godine 1996. bio je najbolji golman na EHF Euru čiji je domaćin bila Španjolska. 

Pored španjolskog, tečno govori engleski, francuski i njemački. Nakon umirovljenja 2005. godine se posvetio administraciji, sudjelujući, između ostalog, i u organizacijskom odboru Svjetskog prvenstva 2013. godine u Španjolskoj.
Prva Čehoslovačka Republika

**Prva Čehoslovačka Republika** (češki: *První československá republika*, slovački: *Prvá česko-slovenská republika*) bila je čehoslovačka država koja je postojala od 1918 do 1938. Država se kolokvijalno zvala **Čehoslovačka** (češki i slovački: *Československo* ili *Česko-Slovensko*). U nju su spadale Bohemija, Moravska, Češka Šleska, Slovačka i Zakarpatje.

Nakon 1933., Čehoslovačka je ostala jedina funkcionalna demokratska država u središnjoj i istočnoj Europi. Usred pritiska njemačke manjine u Sudetima, koje je podržavao Treći Reich, Čehoslovačka je prisiljena predati Sudete velikonjemačkom imperiju 1. 10. 1938. kao dio minhenskog sporazuma. Predala je i južne dijelove Slovačke i Zakarpatje Mađarskoj a dio Šleske Poljskoj. Ovo je *de facto* dovelo do kraja Prve Čehoslovačke Republike. Uslijedila je Druga Čehoslovačka Republika, koja je trajala manje od pola godine prije nego li je Njemačka okupirala njen cjelokupni teritorij koji je time nestao.

## Narodni sastav
**Popis stanovništva 1921.**

## Reference

## Vanjske veze
*Obilježavanje 70. obljetnice osnutka Prve čehoslovačke brigade Radio Daruvar (2013)
A Stranger Came Home

***A Stranger Came Home*** () je britanski crno-bijeli kriminalistički film snimljen 1954. godine u režiji Terencea Fishera. Predstavlja adaptaciju romana *Stranger t Home* čiji je nominalni autor bio glumac George Sanders, a stvarno napisala Leigh Brackett. Protagonistica, čiji lik tumači Paulette Goddard, je žena koja se suočava sa iznenadnim povratkom muža (čiji lik tumači William Sylvester) koji je prije četiri godine nestao prilikom ribolova sa trojicom prijatelja, a sada boluje od amnezije te ne može objasniti što mu se dogodilo. Radnja prikazuje kako nastaju problemi, jer ga je svaki od trojice prijateljica, zagledanih u njegovu suprugu, imao motiva ukloniti, te kako i sam postaje osumnjičen za ubistvo jednog od njih. *A Stranger Came Home* je dobio izuzetno loše kritike, te Goddard sljedećih deset godina nije snimila nijedan film.

## Uloge
* Paulette Goddard ... Angie
* William Sylvester ... Philip Vickers
* Patrick Holt ... Job Crandall
* Paul Carpenter ... Bill Saul
* Alvys Maben ... Joan Merrill
* Russell Napier ... Inspektor Treherne
* Kay Callard ... Jenny
* Patricia Owens ... Plavuša
* David King-Wood ... Sessions
* Jeremy Hawk ... Policijski narednik Johnson

## Reference

## Vanjske veze
*
Final Appointment (film, 1954)

***Final Appointment*** () je britanski crno-bijeli kriminalistički film snimljen 1954. godine u režiji Terencea Fishera. Protagonist, čiji lik tumači John Bentley je novinar koji istražuje seriju ubistava advokata i otkriva kako su svi oni za vrijeme Drugog svjetskog rata bili dio vojnog suda koji je jednog oficira osudio na smrt.

## Uloge

* John Bentley ... Mike Billings
* Eleanor Summerfield ... Jenny Drew
* Hubert Gregg ... Hartnell
* Liam Redmond ... Inspektor Corcoran
* Meredith Edwards ... Tom Martin
* Jean Lodge ... Laura Robens
* Sam Kydd ... Vickery
* Charles Farrell ... Percy
* Gerald Case ... australijski službenik
* Jessica Cairns ... daktilografkinja Ministarstva rata

## Vanjske veze
*
Mask of Dust

***Mask of Dust*** () je britanski crno-bijeli igrani film snimljen 1954. godine u režiji Terencea Fishera. Protagonist, koga tumači Richard Conte, je nekoć uspješni vozač automobilskih utrka kome je karijeru prekinula vojna služba u Drugom svjetskom ratu. Radnja prikazuje kako se pokušava vratiti sportu, ali i kako njegova sklonost sve većim rizicima izaziva napetosti sa suprugom (koju tumačiMari Aldon). Snimljen sa niskim budžetom, *Mask of Dusk* se zs scene auto-utrka koristio dokumentarnim materijalom, uključujući neke "posuđene" iz filmskim žunrala.

## Cast
* Richard Conte ... Peter Wells
* Mari Aldon ... Patricia Wells
* Peter Illing ... Tony Bellario
* Alec Mango ... Guido Rosetti
* James Copeland ... Johnny Jackson
* George Coulouris ... 'Pic' Dallapiccola
* Meredith Edwards ... Laurence Gibson
* Edwin Richfield ... Reporter u baru
* Richard Marner ... Hans Brecht
* Tim Turner ... Alvarez
* Jeremy Hawk ... Martin
* Stirling Moss ... Stirling Moss
* Reg Parnell ... Reg Parnell
* John Cooper ... John Cooper
* Alan Brown ... Alan Brown
* Leslie Marr ... Leslie Marr

## Reference

## Vanjske veze
*
Okupacija Čehoslovačke (1938–1945)

**Okupacija Čehoslovačke** (njemački: *Zerschlagung der Rest-Tschechei*; češki *Německá okupace Čech, Moravy a Slezska*) započela je kada je Treći Reich anketirao sjeverne i zapadne pogranične pokrajine Čehoslovačke, znane kao Sudeti, pod uvjetima diktiranim minhenskim sporazumom. Izlika njemačkog poglavara Adolfa Hitlera za ovaj čin bila je da je njemačka manjina bila navodno ugrožena u Čehoslovačkoj, te da su njemački vojnici samo došli da ih zaštite.

Još prije, njemačka vlada je tajno podržavala Konrada Henleina, vođu nacističke partije u Sudetima, te ga ohrabrivala da se pobuni. Kada je kao odgovor na to čehoslovačka vlada proglasila policijski sat u tim područjima, Hitler je zaprijetio ratom. Nemiri njemačke manjine su bili toliki da su Česi morali poslati vojsku da smire situaciju, a zatim je nacistička propaganda tvrdila da je to dokaz "Češke brutalnosti prema Nijemcima". Britanski premijer Neville Chamberlain popuštao je Hitleru jer je htio izbjeći rat, te mu dopustio da zauzme Sudete zauzvrat da to bude kraj njegovog teritorijalnog ekspanzionizma.

Nakon *[[Anschluss]]a*, odnosno pripajanja Austrije Trećem Reichu, zauzimanje Čehoslovačkog teritorija je postao sljedeći cilj Hitlerove velikonjemačke ideologije. Priključenje Sudeta Njemačkoj 1938. ostavilo je Čehoslovačku oslabljenom, te su političari slutili da je to samo bila uvertira u daljnja osvajanja. 16. 3. 1939. njemački *[[Wehrmacht]]* je krenuo u ostatak Čehoslovačke, zauzeo ju te je Hitler proglasio Bohemiju i Moravsku marionetskom državom Protektorat Češka i Moravska, dok je na istoku proglašena Republika Slovačka. Čehoslovačka vlada u egzilu nastavila je funkcionirati u Britaniji. U tom razdoblju, događali su se razni progoni i zločini protiv Čeha i Slovaka. Pojavio se i pokret otpora, a među najznačajijim događajima bila je operacija Anthropoid, u kojem su čehoslovački antifašisti 1942. izvršili atentat na Reinharda Heydricha, SS-Obergruppenführera i upravitelja Protektorata Češke i Moravske, nakog čega su nacisti započeli masovne osvetničke pohode u kojima su masovno stradali civili, od kojih se posebno ističe pokolj u Lidicama, koji je postao simbol okrutnosti njemačke okupacije.

Okupacija je završila povlačenjem njemačkih vojnika i obnavljanjem Čehoslovačke nakon završetka drugog svjetskog rata 1945.

Prema procjenama, oko 340.000 civila i savezničkih vojnika je poginulo u Čehoslovačkoj tijekom drugog svjetskog rata.

## Povezano
*Koncentracijski logor Lety
*Koncentracijski logor Hodonin 
*Izdaja Zapada
*Čehoslovačko–mađarska razmjena stanovništva
## Reference

## Vanjske veze
*Česi u drugom svjetskom ratu Radio Prag (2005)
*Nacisti zauzimaju Čehoslovačku history.com
The Terror (film, 1963)

***The Terror*** () je američki horor film snimljen 1963. godine u režiji Rogera Cormana. Radnja se odvija 1806. godine u Njemačkoj za vrijeme napoleonskih ratova, a nominalni protagonist, koga tumači Jack Nicholson, je francuski oficir koji dolazi istraživati neobična zbivanja u jednom zamku u kome živi ekscentrični baron (koga tumači Boris Karloff) koji krije mračnu tajnu. Kao i mnogi Cormanovi filmovi iz tog doba, *The Terror* je nastao sa izuzetno niskim budžetom te su, između ostalog, "reciklirani" setovi iz ranijih ostvarenja *[[The Haunted Palace]]* i ''The Raven''. Karloff je, pak, na angažman pristao kada mu je obećan honorar od 15.000 US$ uz uvjet da film ostvari profit od preko 150.000 US$. Glavnu žensku ulogu, pak, tumači tadašnja Nicholsonova supruga Sandra Knight koja je u vrijeme snimanja bila poodmaklom (i vidnom) stadiju trudnoće. Corman nije film režirao sam, nego je pojedine scene prepustio svojim suradnicima kao što su Francis Ford Coppola, Jack Hill, Monte Hellman i sam Nicholson.

The Terror je doživio komercijalni neuspjeh, a i kritičari ga smatraju jednim od slabijih dijelova Cormanovog opusa. Važnim je, međutim, postao nekoliko godina kasnije kada je Corman Karloffu ponudio isplatiti obećani honorar ukoliko nastupi u još jednom njegovom filmu. Karloff je pistao i tako nastupio kao ostarjela zvijezda horor-filmova u znamenitom trileru ''Mete'' Petera Bogdanovicha, koji se smatra jednom od njegovih najvećih uloga, te u kome se koriste scene iz filma *The Terror* kao "film u filmu".

## Uloge
* Boris Karloff ... the Baron von Leppe/Eric
* Jack Nicholson ... Andre Duvalier
* Dick Miller ... Stefan
* Sandra Knight ... Helene/Ilsa
* Dorothy Neumann ... Vještica Katrina
* Jonathan Haze ... Gustaf

## Reference

## Vanjske veze
* 
* 
* 
* 
* 
*